CHEWA ออกหุ้นกู้ 400 ลบ. ชูดอกเบี้ยสูง 7.25% ขายสถาบัน-รายใหญ่ 21-23 ธ.ค.
CHEWA ออกหุ้นกู้ 400 ล้านบาท ชูดอกเบี้ยสูง 7.25% ขายสถาบัน-รายใหญ่ 21-23 ธ.ค.เพื่อนำเงินไปชำระคืนหุ้นกู้-ทุนหมุนเวียนกิจการ
CHEWA ออกหุ้นกู้ 400 ลบ. ชูดอกเบี้ยสูง 7.25% ขายสถาบัน-รายใหญ่ 21-23 ธ.ค. เพื่อนำเงินไปชำระคืนหุ้นกู้-ทุนหมุนเวียนกิจการ
14 ธ.ค. 2564

บริษัท ชีวาทัย จำกัด (มหาชน) หรือ CHEWA ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 4/2564 มูลค่าไม่เกิน 400 ล้านบาท อายุ 2 ปี ครบกำหนดไถ่ถอนปี 2566 มีอัตราดอกเบี้ยคงที่ 7.25% ต่อปี ชำระดอกเบี้ยทุกๆ 3 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 21-23 ธ.ค.64 ผ่านผู้จัดการการจัดจำหน่ายหุ้นกู้ คือ บล.โกลเบล็ก และ บล.กรุงไทย ซีมีโก้ ทั้งนี้บริษัทไม่ได้จัดให้มีการจัดอันดับความน่าเชื่อถือของบริษัท
ทั้งนี้ บริษัทมีวัตถุประสงค์การใช้เงินเพื่อชำระคืนหุ้นกู้ CWTTH221A จำนวน 379.20 ล้านบาท ส่วนที่เหลือใช้เป็นเงินทุนหมุนเวียนกิจการ